Președintele României, Traian Băsescu, se apropie de finalul celui de-al doilea mandat. Pe 21 decembrie curent, acesta își va încheia activitatea de un deceniu de la cârma statului vecin. Cu această ocazie, șeful statului român a precizat că a stabilit cu Nicolae Timofti că va întreprinde o vizită în Republica Moldova, pe final de mandat, o vizită de „rămas bun”, informează UNIMEDIA.

Băsescu a menționat că acest lucru se va întâmpla după alegerile parlamentare din Republica Moldova, din 30 noiembrie, și că în timpul vizitei va solicita să i se acorde cetățenia moldovenească, așa cum a promis anterior.